Kuniklo

Kuniklo esas mikra herbivora mamifero del ordero Lagomorpha e familio Leporidae (qua ank inkluzas lepori). La speco Oryctolagus cuniculus inkluzas diversa rasi di kunikli Europana qui introduktesis en tota kontinenti ecepte Antarktika. Kunikli manjas diversa tipi di herbi e vejetantaro, e riproduktas su rapide. Lua endukto en Australia nun judikesas kom nociva a nativa animali e mem a plantacerii.

Olim klasifikita kom roderi, pose deskovresis ke bestii de la genero Lagomorpha divergis evolucionale aparte, e multe ante ke la nuna roderi.

Kuniklo havas longa oreli, larja dopa gambi e kurta blanka tufoza kaudo. Per amortisar la shoko di rapida salto ta pedi havas dika furo sub pedi. Sovaja kunikli ordinare pezas de 1,5 til 2,5 kilogrami, tamen domestika specimeni de kelka rasi, exemple raso "giganta de Flandria" povas pezar til 8 kilogrami.

Kategorio:Mamiferi